# 2.pielikums. POLITIKAS REZULTĀTI, DARBĪBAS REZULTĀTI UN REZULTATĪVIE RĀDĪTĀJI TO SASNIEGŠANAI

**Mērķu un rezultātu, to rezultatīvo rādītāju hierarhija**

Politikas un darbības rezultatīvo rādītāju aprēķins veikts saskaņā ar pamatnostādņu rezultatīvo rādītāju pasi. Vienlaikus jāvērš uzmanība, ka pamatnostādņu sadaļas “II. Politikas rezultāti, darbības rezultāti un rezultatīvie rādītāji to sasniegšanai” tabulā nav pareizi norādīts vidusposma izvērtējums gads – “2017.gads” vietā jābūt “2016.gads”, ņemot vērā, ka 2017.gada rezultāti tiek apkopoti tikai 2018.gadā, savukārt informatīvais ziņojums par pamatnostādņu vidusposma izvērtējumu iesniedzams Ministru kabinetā līdz 2017.gada 30.decembrim.

Vienlaikus jāvērš uzmanību, ka pamatnostādnēs noteiktie darbības radītāji raksturo izpildes līmeni daļai no rīcības plānā iekļautajiem uzdevumiem, līdz ar to plāna ieviešanas efektivitāte šajā tabulā atspoguļota daļēji. Detalizēta visu uzdevumu izpildes gaitas analīze iekļauta informatīvā ziņojuma 2.pielikumā.

Lai pārskatāmi atspoguļotu prognozēto un sasniegto rezultatīvo rādītāju vērtējumu, tika izstrādāti apzīmējumi, kuru skaidrojumi iekļauti 1.tabulā.

|  |  |  |  |
| --- | --- | --- | --- |
| **Rezultāts sasniegts** | **√** | Statistiskā nobīde līdz 2% no prognozētā. | Ja rezultatīvais rādītājs ir izteikts absolūtos skaitļos, nobīde tiek aprēķināta procentuāli.Ja izlases apmērs ir pārāk neliels (līdz 100), procentuālais īpatsvars netiek aprēķināts, bet attiecīgo vērtējumu pamato ar kvalitatīvām metodēm. |
| **Rezultāts sliktāks par prognozēto** | **↓** | Statistiskā nobīde lielāka par 2% no prognozētā. |
| **Rezultāts labāks par prognozēto** | **↑** | Statistiskā nobīde lielāka par 2% no prognozētā |

1.tabula. Rezultatīvo rādītāju novērtēšanai izmantoto simbolu skaidrojums

|  |
| --- |
| ***Politikas definētais mērķis: Veicināt sabiedrības informētību un izpratni par cilvēku tirdzniecību un nodrošināt atbalstu cilvēku tirdzniecības upuriem.*** |
|  |  | **2012.gads** | **2016.gads****prognoze** | **2016.gads****sasniegtais** | **Vērtējums (nobīde no prognozētā)** |
| ***Politikas rezultāts******A1:*** pieaug sabiedrības un iesaistīto institūciju informētība un izpratne par situāciju cilvēku tirdzniecības jomā, par cilvēku tirdzniecības riskiem, draudiem un sekām | ***Rezultatīvais rādītājs*:** īstenoto informatīvo pasākumupieaugums (skaits) | 8 | 9 | **170** | **↑** |
| ***Rezultatīvais rādītājs:*** veikto pētījumu pieaugums (skaits) | 0 | 2 | **2** | **√** |
| Pārskata periodā (2014. – 2016.gads) īstenotas četras (4) informatīvās kampaņas valsts ietvaros un 187 informatīvās aktivitātes, no tām viena informatīvā kampaņa un 169 informatīvās aktivitātes nodrošinātas 2016.gadā. Rezultatīvajos rādītājos netiek iekļauta informācija par informatīvo bukletu izgatavošanu un izplatīšanu.Informatīvo kampaņu un informatīvo pasākumu apjomīgo skaitu 2016.gadā bija iespējams nodrošināt, galvenokārt inovatīvajai pieejai nodrošināt informatīvās aktivitātes Iekšlietu ministrijas vadītajā starptautiskajā projektā HESTIA “Novēršot cilvēku tirdzniecību un fiktīvās laulības: daudznozaru risinājums”.Pārskata periodā (2014. – 2016.gads) veikti četri (4) pētījumi, no tiem divi (2) pētījumi veikti 2016.gadā. |
| ***Politikas rezultāts A2.:*** nodrošināta pakalpojumu pieejamības stabilitāte cilvēku tirdzniecības upuru vajadzību apmierināšanai, lai veicinātu viņu integrāciju sabiedrībā | ***Rezultatīvais rādītājs:*** valsts apmaksāto sociālās rehabilitācijas pakalpojumu saņēmušo cilvēku tirdzniecības upuru skaits  | 24 | 24 | **17** | **↓** |
| ***Rezultatīvais rādītājs:*** valsts finansiālais ieguldījums (*euro*) | 88 949 | 88 949 | **49 471** | **↓** |
| Pārskata periodā (2014. – 2016.gads) valsts apmaksātos sociālās rehabilitācijas pakalpojumus saņēmušas 75 personas: 2014.gadā – 38, 2015.gadā – 20, 2016.gadā – 17. Būtiskais pakalpojumu saņēmušo personu samazinājums ir skaidrojams ar identificēto cilvēku tirdzniecības upuru skaitu samazinājumu, proti, līdz 2015.gadam liels skaits identificēto upuru bija ārvalstīs piespiedu fiktīvajās laulībās iesaistītās Latvijas pilsones. 2014.gadā no 38 pakalpojumus saņēmušajām personām 22 bija piespiedu fiktīvo laulību upuri. Projekta HESTIA informatīvo aktivitāšu rezultātā būtiski samazinājās šādu cietušo personu skaits, attiecīgi 2015.gadā – 5, 2016.gadā – 1. Lai gan Latvija joprojām uzskatāma galvenokārt par cilvēku tirdzniecības upuru izcelsmes valsti, kopš 2015.gadā tiek atklāti personu ekspluatācijas gadījumi Latvijas teritorijā (cilvēku tirdzniecības valsts iekšienē): identificētie cilvēku tirdzniecības upuri 2014.gadā ārvalstīs – 24, Latvijā – 0, 2015.gadā ārvalstīs – 6, Latvijā – 8, 2016.gadā ārvalstīs – 5, Latvijā – 14. Pārskata periodā (2014. – 2016.gads) Labklājības ministrija nodrošinājusi finansējuma plānošanu valsts apmaksātā sociālās rehabilitācijas pakalpojuma cilvēku tirdzniecības upuriem nodrošināšanai, attiecīgi 2014.gadā 159 378 *euro*, 2015.gadā – 162 562 *euro*, 2016.gadā – 133 275 *euro*. Sociālās rehabilitācijas pakalpojumu nodrošināšanai izlietotais valsts finansējums: 2014.gadā – 97 421 *euro*, 2015.gadā – 67 982 *euro*, 2016.gadā – 49 471 *euro*. |
| ***Darbības rezultāts A1.:*** īstenota skolēnu izglītošana par cilvēku tirdzniecības riskiem, draudiem un sekām | ***Rezultatīvais rādītājs***: izglītoto skolēnu skaits | 35 702 | 36 000 | **35 782** | **√** |
| ***Rezultatīvais rādītājs***: izglītojošo pasākumu skaits (mācību stundu skaits pamatizglītības programmā sociālajās zinībās) | 35 – 70> | 35 – 70> | **35 – 70>** | **√** |
| Izglītojamo skaita sadalījums 8. un 9.klasē vispārizglītojošās dienas izglītības programmās, kuri apguvuši zināšanas par cilvēku tirdzniecības riskiem, draudiem un sekām mācību priekšmetos “Sociālās zinības”, “Bioloģija”, kā arī klases audzināšanas stundās:2014./2015.mācību gads – 35 508 izglītojamie;2015./2016.mācību gads – 35 918 izglītojamie;2016./2017.mācību gads – 35 782 izglītojamie. |
| ***Darbības rezultāts A2.:*** nodrošināti pedagogu profesionālās pilnveides kursi un semināri par cilvēku tirdzniecības un prostitūcijas profilakses jautājumiem | ***Rezultatīvais rādītājs:*** profesionālās pilnveides kursus apguvušo pedagogu skaits | 55 | 60 | **1748** | **↑** |
| ***Rezultatīvais rādītājs:*** pedagogu zināšanu par cilvēku tirdzniecības un prostitūcijas profilakses jautājumiem pozitīva pašvērtējuma īpatsvara izmaiņas (pret iepriekšējo periodu) | +5% | +10% (salīdzinājumā ar 2012.gadu) | +349% (salīdzinājumā ar 2012.gadu) | **↑** |
| Izglītojošos semināros pedagogiem un izglītības iestāžu darbiniekiem par vardarbību, kritisko domāšanu, t.sk. par cilvēku tirdzniecības jautājumiem piedalījās:2014.gadā – 870 dalībnieki;2015.gadā – 354 dalībnieki;2016.gadā – 1748 dalībnieki. |
| ***Darbības rezultāts A3.:*** uzlabota starpinstitucionālā sadarbība cilvēku tirdzniecības upuru atpazīšanā | ***Rezultatīvais rādītājs****:* konsultācijas saņēmušo personu skaits | 118 | 120 | **200** | **↑** |
| ***Rezultatīvais rādītājs:*** nogaidīšanas periodu saņēmušo personu skaits | 0 | 1 | **0** | **↓** |
| Biedrība “Patvērums “Drošā māja”” nodrošina Uzticības tālruņa cilvēku tirdzniecības mazināšanai darbību. Visbiežāk zvanītāji ir vēlējušies saņemt informāciju par dažādiem ar cilvēku tirdzniecības riskiem saistītiem jautājumiem; par fiktīvām laulībām/to novēršanu; par piespiedu darbu vai darba tiesību pārkāpumiem. Sarežģītu gadījumu risināšanā tiek piesaistīta Valsts policija, pašvaldību sociālie dienesti, krīžu centri, patversme, tāpat notiek regulāra informācijas apmaiņa ar Valsts policiju un Iekšlietu ministrijas vadītās darba grupas pārstāvjiem. Biedrība gadā nodrošina vidēji 200 konsultācijas. Uzticības tālruņa darbība ir pierādījusi, ka regulāra prevence dod labus rezultātus. 2014.gada laikā informācija telefoniski un elektroniski sniegta 220 reizes, no tām: telefoniski – 214, bet elektroniski – 6 reizes. Visbiežāk zvanītāji vēlējušies saņemt informāciju par dažādiem ar cilvēku tirdzniecības riskiem saistītiem jautājumiem – 140 reizes; par fiktīvām laulībām/to novēršanu/ir sniegta informācija par fiktīvo laulību gadījumiem u.c. – 63 reizes; par piespiedu darbu vai darba tiesību pārkāpumiem ziņots vai sniegtas atbildes – 14 gadījumos; 3 gadījumos informācija sniegta seksuālās ekspluatācijas gadījumos. 2016.gadā pēc telefoniskām konsultācijām sekojušas7 konsultācijas klātienē no tām sešas konsultācijas tika sniegtas klientiem, divas speciālistiem (vienā gadījumā klients bija ieradies kopā ar sociālo darbinieku), kas liecina, ka sabiedrībā paaugstinās izpratnes līmenis par cilvēku tirdzniecības riskiem un uzticēšanās biedrības speciālistiem.2016.gada biedrība “Par brīvu Vidzemi no cilvēku tirdzniecības” telefoniski pēc konsultatīvas palīdzības vērsušās vairākas personas vai to radinieki (par iespējamu personu ekspluatāciju darbaspēka ekspluatācijas un fiktīvo laulību nolūkā), sniegta arī informācija par sociālās rehabilitācijas pakalpojumu par valsts budžeta līdzekļiem sniedzēju.Biedrība “Centrs Marta” nodrošina konsultācijas gan personām, gan speciālistiem, taču netiek izdalīts un apkopots sniegto konsultāciju (klātienes, telefoniski, elektroniski) skaits.Ņemot vērā, ka pārskata periodā no 2014.gada līdz 2016.gadam netika identificēti cilvēku tirdzniecības upuri – ārzemnieki, kas nav Eiropas Savienības pilsoņi, nogaidīšanas periods atbilstoši likuma “Par cilvēku tirdzniecības upura uzturēšanos Latvijas Republikā” nosacījumiem netika piešķirts. |
| ***Darbības rezultāts A4.:*** izstrādātas un ieviestas cilvēku tirdzniecības upuru reintegrācijas vadlīnijas | ***Rezultatīvais rādītājs****:* izstrādātas un ieviestas vadlīnijas | 0 | 0 | **0** | - |
| Pamatnostādņu paredzēto uzdevumu un pasākumu plāna 18.uzdevuma “Izstrādāt un ieviest cilvēku tirdzniecības upuru reintegrācijas vadlīnijas” izpilde paredzēta 2017.gadā. |
| ***Darbības rezultāts A5.:* i**zstrādāti un ieviesti pasākumi veselības risku mazināšanai prostitūcijā nodarbinātām personām | ***Rezultatīvais rādītājs****:* izstrādāts pasākuma plāns | 0 | 0 | **0** | - |
| Pamatnostādņu paredzēto uzdevumu un pasākumu plāna 22.uzdevuma “Apzināt riskus, kas ietekmē prostitūcijā iesaistīto personu veselību, un izstrādāt pasākumus šo risku mazināšanai” izpilde paredzēta 2018.gadā, taču uzdevums uzskatāms daļēji izpildīts, ņemot vērā, ka 2017.gada 31.oktobrī Ministru kabineta sēdē tika apstiprināts Veselības ministrijas izstrādātais “HIV infekcijas (HIV), seksuālās transmisijas infekciju (STI), B un C hepatīta izplatības ierobežošanas rīcības plāns 2018.-2020.gadam”, kurā ietverts rīcības virziens – darbs ar riska grupām. |
| ***Darbības rezultāts A6.:*** izveidots nacionālais konsultēšanas mehānisms cilvēku tirdzniecības upuru identificēšanai un nodrošināta tā darbība | ***Rezultatīvais rādītājs:*** izveidots sadarbības mehānisms (normatīvais akts) | 0 | 1 | **1** | **√** |
| 2017.gada 13.decembrī interneta vietnē “Valsts informatīvais resurss par cilvēktirdzniecības mazināšanas tēmu un aktualitātēm Latvijā – www.cilvektirdznieciba.lv” tika publicēts informatīvais materiāls par starpinstitūciju sadarbību cilvēku tirdzniecības upuru atpazīšanā un identificēšanā, kas ir “Vispārējā modeļa: starpinstitūciju sadarbības mehānismā iesaistīto institūciju darbības funkcionālā analīze un rīcība cilvēku tirdzniecības upuru atpazīšanā, identificēšanā, palīdzības un atbalsta nodrošināšanā” pirmā daļa. Tiks turpināts darbs pie informatīvā materiāla sagatavošanas par starpinstitūciju sadarbību palīdzības un atbalsta pakalpojumu cilvēku tirdzniecības upuriem nodrošināšanā. |
| ***Politikas definētais mērķis****:* ***Panākt cilvēku tirdzniecības latentuma samazināšanos un attīstīt tiesībaizsardzības iestāžu un kompetento partneru kapacitāti cilvēku tirdzniecības gadījumu apkarošanai.*** |
| ***Politikas rezultāts B1:*** pastiprinās kompetento valsts institūciju aktivitāte, lai vērstos pret cilvēku tirdzniecību un veicinātu ar cilvēku tirdzniecību saistīto noziedzīgo nodarījumu apkarošanu | ***Rezultatīvais rādītājs:*** ar cilvēku tirdzniecību saistīto atklāto (uzsākts kriminālprocess) noziedzīgo nodarījumu skaits | 30 | 31 | **37** | **↑** |
| ***Rezultatīvais rādītājs:*** ar cilvēku tirdzniecību saistīto uzsākto kriminālprocesu, kas nosūtīti iztiesāšanai, skaits | 19 | 20 | **16** | **√** |
| Valsts policijas uzsāktie kriminālprocesi pēc Krimināllikuma 154.1pantā “Cilvēku tirdzniecība”, 165.pantā “Sutenerisms” un 165.1pantā “Personas nosūtīšana seksuālai izmantošanai” paredzētājiem noziedzīgajiem nodarījumiem: 2014.gadā – **17** kriminālprocesi, 2015.gadā – **18** kriminālprocesi, 2016.gadā – **22** kriminālprocesi. Saskaņā ar Valsts policijas sniegto informāciju Valsts policijas uzsākto kriminālprocesu skaits atspoguļo tikai lietvedības nepieciešamību par savā starpā nesaistītiem cilvēku tirdzniecības un to riska faktiem, kuru pārbaudei/dokumentēšanai ir nepieciešami kriminālprocesuālie līdzekļi. Piemērām, 2016.gadā uzsākto kriminālprocesu kopskaits ir 22, bet reģistrēto noziedzīgo nodarījumu skaits ir **37**.Atbilstoši prokuratūras gada pārskata rādītājiem par Krimināllikuma 154.1, 165. un 165.1pantā paredzētājiem noziedzīgajiem nodarījumiem 2014.gadā izskatīšanai tiesā kopsummā nosūtītas **15** krimināllietas, 2015.gadā – **17** krimināllietas, 2016.gadā – **16** krimināllietas.  |
| ***Politikas rezultāts B2:*** pieaug kompetento iestāžu darbinieku izpratne par noziedzīgiem nodarījumiem, kas saistīti ar cilvēku tirdzniecību | ***Rezultatīvais rādītājs:*** valsts un pašvaldības iestāžu darbinieku identificēto cilvēku tirdzniecības upuru skaita īpatsvars (% no visiem identificētajiem cilvēku tirdzniecības upuriem) | 15% | + 2% (salīdzinājumā ar 2012.gadu) | 19% | **√** |
| ***Rezultatīvais rādītājs:*** valsts un pašvaldību iestāžu darbinieku izglītojošo pasākumu skaits | 4 | 6 | **9** | **√** |
| 2014.gadā valsts apmaksātos sociālās rehabilitācijas pakalpojumus cilvēku tirdzniecības upuriem nodrošināja biedrība “Patvērums “Drošā māja”. Saskaņā ar biedrības sniegto informāciju 8 personas pašas (t.sk. personu tuvinieki) vērsās pēc palīdzības, apzinoties, ka ir cilvēku tirdzniecības upuri, 9 personas biedrība atpazina kā cilvēku tirdzniecības upurus savu klientu lokā, 10 personas identificēšanai novirzīja Latvijas valsts un pašvaldību iestādes (Latvijas diplomātiskās pārstāvniecības ārzemēs, sociālais dienests, un citas NVO).Saskaņā ar biedrības “Centrs Marta” sniegto informāciju: 2015.gadā: 1 upuri novirzīja Valsts policija; 1 – Latvijas vēstniecība ārvalstī; 1 – Tiesībsarga biroja pārstāvji; 4 gadījumos klientes vērsās Centrā Marta, no kuriem: 1 gadījumā kliente vērsās saistībā ar vardarbību ģimenē, bet Centra Marta speciālistiem atklājās, ka viņa tikusi ekspluatēta, par 2 personām ziņoja un uz konsultāciju atveda klientes māte; 1 persona vērsās Centrā Marta, pati apzinoties, ka ir cilvēku tirdzniecības upuris. 2016.gadā: 4 upurus sociālās rehabilitācijas pakalpojumu saņemšanai novirzīja Valsts policija; 4 gadījumos informācija saņemta no Latvijas vēstniecībām ārvalstīs; 1 gadījumā klienti novirzīja cita NVO (šajā gadījumā novirzīja saistībā ar vardarbību ģimenē un aizdomām par seksuālu ekspluatāciju); 4 gadījumos cilvēku tirdzniecības upuri atpazina Centra Marta speciālisti, no kuriem par 2 personām (aizdomām, ka notikusi personu ekspluatācija) ziņoja klientes māte, savukārt 2 gadījumos klientes vērsās Centrā Marta saistībā ar vardarbību ģimenē, bet atklājās, ka faktiski viņas tiek ekspluatētas.Laika posmā no 2014. līdz 2016. gadam Latvijas Republikas diplomātiskajās pārstāvniecībās identificēto cilvēku tirdzniecības upuru, tostarp potenciālo cilvēku tirdzniecības upuru skaits: 2014. gadā – 42, 2015. gadā – 39, 2016. gadā – 18.2016.gadā Valsts darba inspekcijas kompetences ietvaros ir konstatēti 5 iespējamie cilvēku tirdzniecības gadījumi, par kuriem tika informētas kompetentās iestādes.Projekta HESTIA ietvaros 2015.gadā nodrošināti **4** semināri un 2016.gadā nodrošināti **5** mācību pasākumi par cilvēku tirdzniecības jautājumiem un par cilvēku tirdzniecības saikni ar fiktīvajām laulībām.2016.gadā uzsākto kriminālprocesu par cilvēku tirdzniecību ietvaros par cietušajām personām tika atzītas 7 personas (2014.gadā – 7, 2015.gadā – 4).Projekta STROM II ietvaros 2016.gadā nodrošināti **4** izglītojošie semināri par cilvēku tirdzniecību un starpinstitūciju sadarbību cilvēku tirdzniecības upuru identificēšanā un palīdzības sniegšanā Liepājas pilsētas un Valmieras pilsētas pašvaldībās. |
| ***Darbības rezultāts******B1.:*** nodrošināti tiesībaizsardzības iestāžu amatpersonu un tiesnešu profesionālās pilnveides kursi un semināri par cilvēku tirdzniecību | ***Rezultatīvais rādītājs:*** profesionālāspilnveides kursu un semināru apguvušo tiesībaizsardzības iestāžu amatpersonu un tiesnešu skaits | 193 | 200 | **103** | **↓** |
| ***Rezultatīvais rādītājs:*** kursu un semināru skaits | 15 | 15 | **12** | **√** |
| LTMC laika periodā no 2014.gada līdz 2016.gadam īstenojis 9 mācību pasākumus un piedāvājis apmeklēt 4 starptautisku mācību pasākumus, kopā 13 mācību pasākumi. Mācībās piedalījušies 369 dalībnieki, tostarp tiesībaizsardzības iestāžu amatpersonas un tiesneši. Mācības kopā apmeklējis 31 tiesnesis, 18 tiesneša amata kandidāti. Skaitliskie rezultāti par 2014.-2016.gadu vērtējami pozitīvi. Dalībnieku un pasākumu skaits sasniegts pateicoties apjomīgajam FINEC projektam, kura ietvaros notika mācības starpdisciplinārai juridisko profesiju pārstāvju auditorijai. Valsts finansētajā gada mācību programmā tiek rīkotas vidēji 8 mācību dienas par krimināltiesību tēmām. LTMC lekcijas par cilvēku tirdzniecību iekļauj valsts mācību programmā kopā ar citām semināru tēmām vai organizē mācības atsevišķu projektu ietvaros.Tiesnešu skaita īpatsvars mācībās par cilvēku tirdzniecības jautājumiem visos mācību pasākumos ir mazāks par prokuroriem, izmeklētājiem vai advokātiem. Tas skaidrojams ar nelielo krimināllietu skaitu par cilvēku tirdzniecības noziegumiem, kas katru gadu tiek saņemtas tiesā. Jāatzīmē, ka tiesneši iesaka un izvēlas mācību tēmas par jautājumiem, kas biežāk sastopami ikdienas darbā. Tāpat svarīgi atzīmēt, ka visas LTMC organizētās mācības ir brīvprātīgas un katrs tiesnesis pats var izvēlēties, kurus no semināriem apmeklēt atbilstoši savai līdzšinējai pieredzei, zināšanām un vajadzībām. Norīkošana uz mācībām tiesnešiem ir atšķirīga no citām tiesībaizsardzības iestādēm.2016.gadā starptautiskos semināros par cilvēku tirdzniecības tēmu piedalījušies 3 tiesneši. Ņemot vērā FINEC projekta ietvaros organizētās mācības 2015.gadā, tiesnešu un tiesu darbinieku valsts finansētajā mācību programmā tēmas par cilvēku tirdzniecību un ar to saistītiem jautājumiem 2016.gadā netika iekļautas.Latvijas un starptautiska līmeņa konferencēs, semināros un apmācību kursos par cilvēku tirdzniecības problemātiku 2014.gadā piedalījās 27 prokurori, 2015.gadā – 137 prokurori, 2016.gadā – 22 prokurori. Prokurori 2014.gadā apmeklējuši 8, 2015.gadā 4, 2016.gadā - 6 Latvijas un starptautiska līmeņa konferences, seminārus un apmācību kursus par cilvēku tirdzniecības problemātiku.Laika posmā no 2014.gada līdz 2016.gadam mācību programmu “Cilvēktirdzniecības/sutenerisma gadījumu novēršana, apkarošana un izmeklēšana” Valsts policijas koledžā apmeklējušas 11 Valsts policijas amatpersonas (2014.gadā – 11; 2015.gadā – 0; 2016.gadā – 0).Kopš 2013.gada, kad ar Valsts robežsardzes 2013.gada 12.marta pavēli Nr.307 Valsts robežsardzes koledžā tika ieviesta kvalifikācijas paaugstināšanas programma “Cilvēku tirdzniecības novēršana un apkarošana. Instruktoru apmācības programma”, apliecības par sekmīgu šīs programmas apguvi saņēmušas 66 amatpersonas, no tām 53 amatpersonas pārskata periodā: 2014.gadā – 20, 2015.gadā – 13, 2016.gadā - 20. Ņemot vērā to, ka programma ir paredzēta Valsts robežsardzes amatpersonām, kuras veic apmācības cilvēku tirdzniecības novēršanas un apkarošanas jomā robežsargiem, kuri robežšķērsošanas vietās veic tiešās robežpārbaudes un personu intervēšanu 2.līnijā, kopumā ir apmācītas 690 Valsts robežsardzes teritoriālo pārvalžu struktūrvienību amatpersonas. Attiecīgi ir nodrošinātas apmācības amatpersonām, kuras strādā robežšķērsošanas vietās: 2014.gadā – 478, 2015.gadā – 167, 2016.gadā – 45. Novadīto nodarbību uzskaite netika veikta. Katru nākamo gadu apmācītajiem robežsargiem tiek nodrošinātas atkārtotas mācības, taču uzskaite par apmācīto robežsargu skaitu un nodarbību skaitu netiek veikta. |
| ***Darbības rezultāts******B2.:*** nodrošināta pārrobežu sadarbība noziedzīgo nodarījumu par cilvēku tirdzniecību izmeklēšanā | ***Rezultatīvais rādītājs:*** izveidoto pārrobežu apvienoto izmeklēšanas grupu skaits | 0 | 2 | **0** | **↓** |
| ***Rezultatīvais rādītājs:*** ar citu valstu tiesībaizsardzības iestādēm kopīgi izmeklēto kriminālprocesu īpatsvars (% no kopējā ar citām valstīm izmeklēto kriminālprocesu skaita) | 6 | 7 | **1** | **↓** |
| ***Rezultatīvais rādītājs:*** no ārvalstīm saņemto un uz ārvalstīm nosūtīto personas izdošanas lūgumu skaits | 3 | 3 | **3** | **√** |
| ***Rezultatīvais rādītājs:*** no ārvalstīm saņemto un uz ārvalstīm nosūtīto tiesiskās palīdzības lūgumu skaits | 9 | 14 | **11** | **√** |
| 2014.gadā Latvijas Republika no ārvalstīm saņēma un uz ārvalstīm nosūtīja kopsummā 4, 2015.gadā – 2, 2016.gadā – 3 personas izdošanas lūgumus ar cilvēku tirdzniecību saistītajos kriminālprocesos.2014.gadā Ģenerālprokuratūras Darbības analīzes un vadības departamenta Starptautiskās sadarbības nodaļa no ārvalstīm saņēma un uz ārvalstīm nosūtīja kopsummā 5, 2015.gadā – 4, 2016.gadā – 3 tiesiskās palīdzības lūgumus ar cilvēku tirdzniecību saistītajos kriminālprocesos.Valsts policija no ārvalstīm saņēma un uz ārvalstīm nosūtīja personas izdošanas lūgumus: 2014. gadā – 11, 2015.gadā – 7, 2016.gadā – 8.  |
| ***Darbības rezultāts B3:*** nodrošināta Latvijas pilnvērtīga dalība Eiropas Savienības ikgadējā Operatīvā Rīcības plāna F prioritātes „Cilvēku tirdzniecība” īstenošanā | ***Rezultatīvais rādītājs:*** Rīcības plāna aktivitāšu skaits, kurās piedalījušās Latvijas tiesībaizsardzības iestādes | 0 | 5 | **3** | **√** |
| Valsts policija ir nodrošinājusi dalību Eiropas Savienības ikgadējā Operatīvā Rīcības plāna F prioritātes „Cilvēku tirdzniecība” aktivitāšu īstenošanā: 2014.gadā – **1**, 2015.gadā – **3**, 2016.gadā – **3**. |
| ***Darbības rezultāts B4.:*** nodrošināta kontroles pasākumu veikšana cilvēku tirdzniecības gadījumu samazināšanai un cilvēku tirdzniecības upuru identificēšanai | ***Rezultatīvais rādītājs:*** VDI kompetences ietvaros veikto pārbaužu laikā konstatēto iespējamo cilvēku tirdzniecības gadījumu skaits | 1 | 2 | **5** | **↑** |
| ***Rezultatīvais rādītājs:*** modeļu aģentūrās veikto pārbaužu skaits | 0 | 1 | **0** | - |
| ***Rezultatīvais rādītājs:*** imigrācijas jomā veikto pārbaužu skaits | 4296 | 4300 | **2072** | **↓** |
| 2014.gadā Valsts darba inspekcija savas kompetences ietvaros ir veikusi 11500 pārbaudes, pārbaužu laikā nav konstatēti iespējamie cilvēku tirdzniecības gadījumi;2015.gadā Valsts darba inspekcija ir veikusi 10021 pārbaudes kompetences ietvaros, pārbaužu laikā nav konstatēti iespējamie cilvēku tirdzniecības gadījumi;2016.gadā ir veiktas 10000 pārbaudes Valsts darba inspekcijas kompetences ietvaros, ir konstatēti 5 iespējamie cilvēku tirdzniecības gadījumi, par kuriem tika informētas kompetentās iestādes.Rezultatīvie rādītāji par modeļu aģentūrās veikto pārbaužu skaitu nav saņemti.Valsts robežsardze gan pastāvīgi, gan sadarbojoties ar Pilsonības un migrācijas lietu pārvaldes, Valsts darba inspekcijas un Valsts policijas amatpersonām kontrolē ārzemnieku nodarbināšanas tiesību normu ievērošanu uzņēmumos, iestādēs, tūrisma organizācijās, viesnīcās un nodrošina iespējamo cilvēku tirdzniecības gadījumu (piespiedu darba ekspluatācijas jomā) konstatēšanu. 2014.gadā tika veiktas 4073 pārbaudes (94,72%), 2015.gadā – 2691 pārbaude (62,58%), 2016.gadā – 2072 pārbaudes (48,18%). Pārbaužu veikšana slaikā tika konstatēti pārkāpumi: 2014.gadā – 78 gadījumos, 2015.gadā – 99 gadījumos, 2016.gadā – 41.gadījumā, neviens no šiem pārkāpumiem nebija saistīts ar piespiedu darba ekspluatāciju vai cita veida cilvēku tirdzniecības formām. Veikto pārbaužu skaita samazinājums ir saistīts ar to, ka kopš 2014.gada vidus būtiski ir mainījušās darbības jomas, kurās iesaistās organizētā noziedzība. Noziedzīgās darbības saistītas ar migrantu nelikumīgu pārvietošanu pāri Eiropas Savienības robežai, un kopš 2014.gada vidus būtiski palielinājies Valsts robežsardzes aizturēto nelegālo migrantu un to pārvietotāju skaits. Analizējot aizturēto nelegālo imigrantu aizturēšanas apstākļus un informāciju, kas iegūta, izmeklējot lietas par nelegālo imigrantu pārvietošanu pāri valsts robežai, secināts, ka gandrīz visus nelegālo imigrantu pārvietošanas gadījumus organizē un veic organizētās noziedzības pārstāvji, līdz ar to būtiski tikai mainīta Valsts robežsardzes imigrācijas kontroles funkciju veicošo struktūrvienību darbība, lai lielāku uzmanību pievērstu valsts robežas neaizskaramības nodrošināšanai, īstenojot kontroles pasākumus ārzemnieku ieceļošanas notiekumu ievērošanas jomā.  |